**KULTŪROS IR MENO TARYBOS POSĖDŽIO**

**PROTOKOLAS**

 **2022-06-27 Nr. TAR1-120**

Posėdžio data: 2022 m. birželio 21 d., 14:00-16:00 val.

Posėdžio vieta: Savivaldybės administracijos didysis pasitarimų kambarys.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (7 nariai iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Kristina Jakštė, Kultūros centro „Žvejų rūmai“ direktoriaus pavaduotoja kultūrinei veiklai;
3. Daiva Kšanienė, muzikologė;
4. Neringa Poškutė – Jukumienė, Lietuvos dailininkų sąjungos Klaipėdos skyriaus pirmininkė;
5. Romandas Žiubrys, režisierius;
6. Marius Tumšys, VšĮ „Projektas LT“ direktorius, režisierius;
7. Vladas Balsys, architektas.

Kiti posėdžio dalyviai:

1. Eglė Deltuvaitė, Kultūros skyriaus vedėja;
2. Ekspertų grupės vadovas.

**DARBOTVARKĖ:**

1. **Dėl kultūros ir meno programos „Klaipėdos krašto prijungimo 100-etis“ projektų dalinio finansavimo (papildomas konkursas). Pristato ekspertų grupės vadovas.**
2. **Dėl prioritetų Kultūros ir meno sričių projektų daliniam finansavimui 2023 m. nustatymo (Pristato Kultūros skyrius).**
3. **Dėl atstovo delegavimo į Klaipėdos apskrities regioninę Kultūros tarybą, dviejų metų kadencijos laikotarpiui (Pristato Kultūros skyrius).**

Pridedama:

* + - 1. Programos „Klaipėdos krašto prijungimo prie Lietuvos 100-etis. Papildomas konkursas” konsoliduota ekspertų vertinimų suvestinė.
			2. Kultūros skyriaus parengtas 2023 m. kultūros ir meno projektų dalinio finansavimo konkurso prioritetų projektas.

 **SVARSTYTA 1. Dėl kultūros ir meno programos „Klaipėdos krašto prijungimo 100-etis“ projektų dalinio finansavimo (papildomas konkursas).**

N.Poškutė-Jukumienė nusišalino ir paliko patalpą.

Ekspertų grupės vadovas pristatė suvestinę.

KMT nariai esminių pastabų neturėjo.

**NUTARTA. 1. Pritarti ekspertų vertinimo suvestinei ir rekomenduoti Savivaldybės administracijos direktoriui finansuoti projektus taip, kaip siūlo ekspertai.**

 **SVARSTYTA. 2. Dėl prioritetų Kultūros ir meno sričių projektų daliniam finansavimui 2023 m. nustatymo (pristato Kultūros skyrius).**

Kristina Skiotytė-Radienė pristatė Kultūros skyriaus parengtą prioritetų projektą.

 Vyko KMT narių diskusija.

 **NUTARTA: 2.Siūlyti Savivaldybės administracijos direktoriui tvirtinti Kultūros skyriaus parengtą prioritetų aprašą, atsižvelgus į KMT pastabas:**

|  |  |  |
| --- | --- | --- |
| **EILĖS NR.**  | **PRIORITETAS**  | **APRAŠYMAS**  |
| **1.** | **AKTYVI IR KŪRYBIŠKA BENDRUOMENĖ**  | Projektai, kuriuose bendruomenės kartu su kultūros profesionalais siekia įtraukti miesto gyventojus į kultūrines veiklas pasitelkiant kūrybą, kultūros edukaciją, kūrybines partnerystes. Projektai kurių pagrindinis tikslas – siekti kokybinio pokyčio per kultūrą.  |
| **2.** | **KULTŪROS IR URBANISTIKOS SINERGIJA** | Projektai, kuriais atskleidžiamas ir įveiklinamas Klaipėdos kultūros paveldas, veiklos vyksta viešose miesto erdvėse, teritorijose prie vandens, industrinio paveldo objektuose. Projektai, kurie skatina naujas kultūros raiškos formas ir įvairias meno praktikas.  |
| **3.** | **MENININKAMS – GERIAUSIOS SĄLYGOS KŪRYBAI IR KŪRYBINIAMS VERSLAMS PRADĖTI IR VYSTYTI** | Projektai, kuriuose sudaromos palankios sąlygos profesionalių menininkų kūrybai ir jos rezultatų sklaidai, kuriais stimuliuojamas kūrybinių žinių ir patirties perdavimas, plėtojamos partnerystės, kuriami ir stiprinami kultūros tinklai. Projektai, kuriais kuriamos ir stiprinamos meno rezidencijos, o jų sudedamoji dalis – edukacija ir aktyvi bendruomenės įtrauktis į kūrybos procesus.  |
| **4.**  | **ATVIRAS PASAULIUI DAUGIAKULTŪRIS MIESTAS** | Projektai, kuriuose pasitelkiant daugiakultūrę miesto istoriją, atskleidžiamas ir stiprinamas miesto tapatumas.Projektai, kurie užtikrina Klaipėdos menininkų ir kūrėjų dalyvavimą tarptautinėse veiklose, skirtingų kultūrų, kultūros ir meno kūrėjų ir jų kūrybos pristatymą Klaipėdoje.  |
| **5.**  | **JŪRINĖ KULTŪRA**  | Projektai, kurie įtraukiomis kultūros ir meno priemonėmis aktualizuoja ir skatina pažinti jūrinę kultūrą, išlaikyti esamas ir plėtoti naujas jūrinės kultūros tradicijas, formuojančias Klaipėdos, kaip miesto ir uosto, kuriame patogu kurti, dirbti, gyventi ir ilsėtis veidą.  |
| **6.**  | **KLAIPĖDOS KRAŠTO METAI**  | Projektai, kuriais siekiama sudaryti sąlygas kultūros organizacijoms įgyvendinti kultūros ir meno projektus, skirtus paminėti Klaipėdos krašto prijungimo prie Lietuvos 100-metį, pasitelkiant inovatyvias ir visuomenės aktyvų įsitraukimą užtikrinančias priemones ir formas.  |

 **SVARSTYTA 3. Dėl atstovo delegavimo į Klaipėdos apskrities regioninę Kultūros tarybą, dviejų metų kadencijos laikotarpiui**

 **NUTARTA. 3. Deleguoti Kristiną Jakštę, Kultūros centro „Žvejų rūmai“ pavaduotoją kultūrinei veiklai į Klaipėdos apskrities regioninę kultūros tarybą dviejų metų kadencijos laikotarpiui.**

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė